دعوة كان النبي عليه الصلاة والسلام يحب يدعيها لاصحابه اوي يعني حتى هتلاحز ان الدعوة دي بالزات جاية بصيغة الجمع مش بصيغة الافراد مش زي مسلا اعني ولا تعن علي وانصرني ولا تنصر علي لأ هي جاية بصيغة الجمع. لان هو سببها
ان هو كان دايما بيدعي بها لاصحابه عليه الصلاة والسلام وابن عمر رضي الله عنه وارضاه راوي الحديث يقول قلما. يعني نادر جدا قلما كان رسول الله صلى الله عليه وسلم يقوم من مجلسه حتى يدعو لاصحابه بهذه الدعوات
ودي من السنن المهجورة. الانسان لو قاعد مع اصحابه وقاعد في مجلس قبل ما يقوم يدعي للناس كلها بهزه الدعوات. ويدعي لاصحابه ويدعي لجلسائه بهزه الدعوات عشان كده هتلاقي الدعاء ده جاء بصيغة صيغة الجمع لان هو اصلا تطبيقه العملي ان النبي عليه الصلاة والسلام كان بيدعي به لاصحابه
كان يقول لهم في اخر المجلس وكان يدعو لهم جميعا يقول اللهم اقسم لنا اللهم اقسم لنا من خشيتك ما يحول بيننا وبين معاصيك. اللهم اقسم لنا من خشيتك ما يحول بيننا وبين معاصيك. ومن طاعتك
ما تبلغنا به جنتك ومن اليقين ما تهون به علينا مصيبات الدنيا ومتعنا باسماعنا وابصارنا وقوتنا ما احييتنا واجعله الوارث منا واجعل ثأرنا على من ظلمنا وانصرنا على من عادانا
ولا تجعل مصيبتنا في ديننا ولا تجعل الدنيا اكبر همنا ولا مبلغ علمنا ولا تسلط علينا من لا يرحمنا ولا تسلط علينا من لا يرحمنا. بهذه الدعوات العظيمة الجامعة النبي عليه الصلاة والسلام
يدعو بها لاصحابي اذا قام من مجلسه عليه الصلاة والسلام اول الدعاء مؤثر جدا اللهم اقسم لنا من خشيتك ما تحول ما يحول بيننا وبين معاصيك اللهم اقسم لنا القسم هو الرزق والحز والنصيب
وكأن الحديس كده في اوله بيغير مفهومك عن الارزاق وبيقول لك ان الرزق مش بس فلوس لما تيجي تطلب من ربنا الرزق والعطايا ما تركزش اوي بس على الاموال والاولاد والمناصب والشهادات
لا فيه رزق اهم من كده رزق القلوب في رزق الابدان الاكل والشرب والنومة والبيت والولاد في رزق القلوب ربنا بيلقي في قلوب عباده خشية وجاء امن طمأنينة سكينة تمام كما قال تعالى فسالت اودية بقدرها
يعني ما كل ما كان الوادي بتاعك اوسع كل ما يكون رزقه اكبر رزق القلوب اهم من رزق الابدان والرزق مش بس فلوس الخشية رزق ان ربنا يجعل في قلبك خوف منه
الخشية هي خوف ازا اقترن بتعزيم الخوف المجرد ممكن الولد بيكون بيخاف من اسد مسلا ده خوف مجرد بس هو مش بيعزم الاسد فلما الخوف يقترن مع التعظيم يقولوا خشية
قاسية رزق من الله سبحانه وتعالى. ان ربنا يجعل في قلبك خشية منه تعظيم وخوف من الله سبحانه وتعالى انت بتقول يا رب اجعل لي نصيب من الرزق ده اللي هو الخشية
يكفي ان هو يمنعني من المعاصي. ما هو ممكن ربنا يرزقك شيء من الخشية لكن مش كافية ان هي تمنعك من المعاصي او مش كافية ان تمنعك من من من اغلب معاصيك
ايه كمان انا بطلب قدر معين من الخشية وهذا دليل يدل على ان اعمال القلوب تتفاوت بين الناس وان الايمان يتفاوت بين الناس وانه يزيد وينقص بدليل ان انا بطلب
درجة من الايمان درجة من اعمال القلوب بس الدرجة الزيادة. عايز يا رب زودها لي. لان انا اكيد باخاف من ربنا. ما فيش مؤمن ما بيخافش من ربنا بس بقول يا رب اديني رزق زيادة
بحيس ان هو يكفي ان انا اقول للمعاصي لأ اقدر امتنع عن المعاصي. فكلنا بنخاف من ربنا بس خوف متفاوت. في واحد خوف من ربنا موجود بس ضعيف لدرجة ان هو بيعمل معصية عادي. في واحد بيعملها احيانا واحيانا وفيه واحد عنده
الخوف كامل بيمنعه تماما من المعاصي فانا بقول يا رب ارزقني هزا الرزق اقسم لي من خشيتك ما تحول به ما يحول بيني وبين معاصيك يكون حائل يمنع بشوف واحدة قدامي اقدر اغض بصري خوف من الله. اتعرض علي الزنا اقول لأ معاذ الله
الخوف من الله تمام انك انت تتقال لك لأ طب خففي حجابك طب ده يوم فرحك طب يعني شكلك وحش في الحجاب معاذ الله. ان انا استجيب لهذه الدعوات اعرض عليك رشوة معاذ الله
انا عندي جوة خوف وخشية من الله بقت بتمنعني من المعاصي وكافية ان هي بكل بساطة اقدر اقول لاي معصية لأ مش هاعمل مش هاعصي ربنا اقسم لنا من خشيتك ما يحول بيننا وبين معاصيك
قالوا من طاعتك ما تبلغنا به جنتك وادي رزق اهو رزق الطاعة. رب اجعلني مقيم الصلاة. اللهم اجعلني لك زكارا. ان ربنا استجاب الدعوة دي فجعلك تصلي جعلك زكار. جعلك شكار. هداك
رزق من رزق الطاعة ان ربنا يقومك النهاردة تصلي الفجر ده رزق كبير جدا ربنا النهاردة اعانك انك تسمع درس علم رزق كبير جدا ان ربنا وفقني النهاردة وجات لي همة وحفزت صفحة قرآن رزق كبير جدا
قل يا رب ارزقني طاعة يا رب اهم من الاكل والشرب والفلوس ومن طاعتك ما تبلغنا به جنتك. وكمان انا عايز الطاعة برضو قدر معين قدر يكفي ان يوصلني الجنة
انا ممكن يبقى عندي شيء من الطاعة. بس المعاصي اكتر تمام؟ او عندي شيء من الطاعة بس فيه طاعات تانية واجبة انا سايبها. لأ انا عايز طاعة طاعة كاملة تنجيني يوم القيامة. اه في الاخر احنا هنخش الجنة برحمة ربنا
وما فيش عمل يساوي الجنة. لكن العمل يا رب العمل اللي يكفيني ان انا استحق رحمتك العمل الطاعة اللي تخليني ادخل في رحمتك وبالتالي رحمتك توصلني وصلني للجنة. بقول يا رب ارزقني طاعة. ادعي ربنا يرزقك الطاعة. ادعي ربنا يهديكي للحجاب لو لسه متأخر او للحجاب الاكمل
لو الحجاب فيه مشاكل. ادعي ربنا يصحيك الفجر. ادعي ربنا يحفظك قرآن. ادعي ربنا يعني يرزقك طلب العلم. ادعي ربنا للتوفيق للطاعة ومن طاعتك وحطي كل احلامك في الجملة دي. ومن طاعتك ما تبلغنا به جنتك
الملاحز هنا لما اتكلم عن المعصية قال ما يحول بيننا وبين معاصيك. ما قالش ما يحول بيننا وبين النار مع انه في الطاعة اتكلم عن الجنة ليه قالوا لان المعصية
مش مشكلتها بس ان انت تخش النار طب ما انا ممكن يكون عندي معاصي قليلة وطاعات كتير اخش الجنة عادي اعمل المعاصي القليلة. لأ هو انا مشكلتي في المعاصي مش بس النار
في مشكلة اخطر لو في مشكلة مهمة تانية وهي تعظيمي لله عموما انا مش عايز اعمل معصية تعظيما لله حتى لو انا عارف ان معصية قليلة اوي مش هتكفي ان انا اخش النار
وعندي طاعات كتير. فهل مسلا اتساهل في معصية او اتنين واقول عندي الاف الطاعات مش مشكلة اعمل معصية او اتنين لأ هنا النزرة هنا مش لفكرة ان انا اخش النار بس
فكرة ان المعصية تتعارض مع تعظيمي لله كده احد السلف يقول لا تنظر الى صغر المعصية ولكن انزر من عصيت لا تنزر الى الصغر المعصية ولكن انظر من عصيت تعظيمي لله بيخليني اترك الصغائر والكبائر واصغر الصغائر. حتى لو عندي ملايين الطاعات
تعظيما لله معنى جميل يجيش واحد مسلا يعمل طاعات كتير قوي فيقول مش مشكلة معصية صغيرة مش هتفرق هو الموضوع مش جالنا ونار بس الموضوع تعظيمك لله سبحانه وتعالى اللي بيخليك ما تعملش المعصية اصلا لانك انت بتنظر الى عظم من عصيت
خلال ما يحول بيننا وبين معاصيك ما قالش النار. لان لان ممكن يبقى عندي معاصي وما اخشش النار الميزان الحسنات اكتر لأ انا مش عايز المعاصي اصلا مش مش عشان بس ما اخش النار ولكن تعظيما لحقك يا رب
لكن لما قال الطاعة ضاع هدفها الاسمى ايه؟ ان ربنا يرضى. وان انا ارى وجه الله وان انا اتلزز بالقرب به. وده مش هيكون الا لو دخلت الجنة وبالتالي ربط بين الطاعة وبين الايه؟ وبين الجنة ومن طاعتك ما تبلغنا به جنتك
المطالب امر جميل قال ومن اليقين برضه دي ده رزق فالانسان بيبقى عنده في قلبه سقة في الله. وفي بقى مرحلة عالية قوي اليقين باقول يا رب اديني اليقين ومن اليقين بيعمل ايه اليقين بقى ما تهون به علينا
مصيبات الدنيا اليقين اليقين في ايه؟ اليقين في ان ما شاء الله كان وما لم يشأ لم يكن اليقين لما تحصل المصيبة انه ما اصابك لم يكن ليخطئك وما اخطاءك لم يكن ليصيبك. ده بيهون حاجات كتير اوي
اليقين ان ما اصاب من مصيبة الا باذن الله اليقين ان ما اصاب من مصيبة في الارض ولا في انفسكم الا في كتاب من قبل ان نبرأ ان ذلك على الله يسير. لكي لا تأسوا على ما فاتكم ولا تفرحوا
بما اتاكم. فاليقين في الباب دوت انه الامر بقدر وانه خلاص اللي حصل حصل وما كانش مش هيحصل ثم اليقين فيما اعده الله تعالى للصابرين والمحتسبين من الاجر والثواب ثم اليقين في ان امر المؤمن كله له خير ان ربنا بيدبر للمؤمن حتى اللي شكلها مصيبة ان شاء الله العاقبة بتاعتها خير لك عشان انت مؤمن
وعجبا لامر المؤمن ان امره كله له خير ان اصابته ضراء صبر فكان خيرا له وان اصابته سراء شكر فكان خيرا له وليس زلك لاحد الا للمؤمن كما في الحديث
تمام كل ما يبقى عندي يقين في المعاني ديت واليقين في حكمة الله واليقين في رحمة الله واليقين في عدل الله بيخليني اهدأ عند المصائب وبسهولة جدا اقدر اقول قدر الله وما شاء فعل. بسهولة جدا اقدر اقول انا لله وانا اليه راجعون. وافتكر الاجر فاقول انا لله وانا اليه راجعون. واقول اللهم اجرني في مصيبتي
واقول يا رب اخلف لي خيرا منها. وده يقين برضه ان ربنا يقدر يديك اجر على المصيبة ويقدر ان هو يعطيك افضل من اللي ايه؟ من اللي اخده منك واخلف لي خيرا منها. ان اليقين
ده رزق برضه شف مفهومنا عن الرزق بيتغير خالص رزق الخشية رزق. الطاعة رزق. اليقين رزق من اليقين ما تهون به علينا مصيبات الدنيا ثم قال ومتعنا اللهم او متعنا باسماعنا وابصارنا وقوتنا ما احييتنا
سلامة الاعضاء السمع والبصر وايدك ورجلك والكلام ده ده من متع الدنيا بلا شك. الانسان يستمتع عنده سمع جيد بصر جيد يد قوية بيمشي فده لا شك من متع الدنيا
هو مش طلب مجرد عشان يبقى بس استمتع باعضائي وخلاص. لأ ما هو ده طلب له علاقة باول الدعاء ما انا عشان انا اجتهد في الطاعة هيساعدني سلامة الاعضاء. فانا باطلب سلامة الاعضاء لاستعين بها على امر الدين. اولا ثم امر معاشي في الدنيا اكيد
اشتغل واعرف آآ اصرف على عيالي واعرف ان انا يعني احمي احمي اهلي اكيد سلامة الاعضاء مفيدة جدا في حاجة زي كده. بس اهم حاجة عندي في سلامة الاعضاء ان انا استعين بها على مزيد من الطاعة. اقدر اجاهد في سبيل الله. اقدر اقوم اصلي قيام لمدة طويلة
اقدر اتحرك في الدعوة الى الله سلامة الاعضاء بتفيدني جدا النية حتى لما تيجي تطلب امر دنيوي زي ده انت نيتك الدين ولزلك تؤجر على الايه على الطلب دوت وممكن سلامة الاعضاء تبقى في ميزان سيئاتك
واحد عشان ودانه شغالة كويس بيسمع مهرجانات وراقب وادي عينيه سليمة فبيرى بها المنكرات والاباحية واحد ايديه تمام فبيبطش وبيزلم وبيسرق سلامة الاعضاء مش ميزة بالنسبة لك خالص واستعنت ان تبيع على معصية الله فتركت شكر
هزه النعمة وجحدت النعمة لانك انت استعملتها في معصية الله سبحانه وتعالى انا بقول يا رب عايز سلامة الاعضاء وانا اصلا طالب في اول الدعاء الطاعة فاربط دي بديت انا اريد سلامة الاعضاء ان تمتعني بها
علشان استعين بها على الطاعة قول ما احييتنا واجعله الوارث منا. كلمة الوارث معناها ايه ؟ معناها ان الطاعة دي سلامة الاعضاء تزل حتى اموت وكأني بورسها يعني هو ما فيش حد هيورس اه سمعك او بصرك. لكن بيقول لك الحاجة اللي ايه الميت مات وسابها
فضلت معي للاخر دي بتبقى ورس كأني بقول يا رب تفضل معي للاخر زي الورس كده واجعله الوارث منا ثم قال واجعل ثأرنا على من ظلمنا خد بالك اجعل سألنا على من ظلمنا
ان ممكن واحد يتصور ان سلامة الاعضاء ديت استعملها غلط انا ابقى قوي لأ فقول يا رب ما تكونش سلامة الاعضاء تجعلني اظلم او ابطش بلا استعملها في انتصار للدين وانصرنا على من عادانا
واستعملها في ان انا اخد حقي بس وما زلمش حد وما ازودش عن حقي ولا قال آآ واجعله وارث منا واجعل ثأرنا على من ظلمنا. يعني اقدر ان انا اخد حقي من اللي ظلمني
بس ولا ازيد ولا اعتدي وما تكونش قوتي دي سبب ان انا زيادة. شوفوا الناس لما تيجي تعمل ثأر في في في بعض الاماكن والبلاد ممكن ده اتقتل واحد يقتل قصاده عشرة
هذا ظلم انت بتقول اجعل ثأرنا على من ظلمنا بس. اللي قتل يقتل مثلا او او الدولة هي اللي تتولى الامور ديت لكن انا ما زلمش ما اطلبش حق حاجة فوق الايه؟ اللي حصل في
تمام اجعل ثأرنا على من ظلمنا قال وانصرنا على من عادانا من عادانا في الدين. من عادانا من اعداء الله. من عادانا من الظالمين والمجرمين والكافرين انصرنا عليهم بالتالي انا بستعمل قوتي في حاجتين. بانتصر للدين. بانتصر على الزالمين
ما بتعداش وما بتجاوزش وما اسأرش الا ممن زلمني بس واجعل ثأرنا على من ظلمنا وانصرنا على من عادانا بعد كده بيقول ولا تجعل مصيبتنا في ديننا وكان المعنى ان كده كده اكيد فيه مصاب هيحصل للمؤمن
هي دي طبيعة الحياة. ربنا جعل الحياة جبلتها ما في احد الا بيصاب فيها لان طبيعتها ابتلاء ليبلوكم ايكم احسن عملا. فلابد من مصيبة ما فكانت بتقول يا رب طالما كده كده لابد للمؤمن من مصاب فلتكن المصيبة في الدنيا
اوليست في الدين يعني ايه مصيبة الدين؟ مصيبة الدين يعني انت اتحرم من قيام الليل كبيرة وده تعديل لفكرة المصيبة. هي المصيبة المصيبة الحقيقية هي مصيبة الدين مش المصيبة في الدنيا. اه مصيبة الدنيا مصيبة
بس الاخطر من كده مصيبة الدين. الناس للاسف بتاخد بالها من مصيبة الدنيا بس ما بتاخدش بالها من مصيبة الدين انك ما صلتش الفجر دي مصيبة كبيرة في الدين انك انت مبتلى بصحبة سوء دي مصيبة كبيرة في الدين
ان انت اتحرمت من حلاوة القرآن والخشوع دي مصيبة كبيرة في الدين ان انت اتحرمت من قيام الليل دي مصيبة كبيرة في الدين بتقول يا رب ما يكونش ابتلائي في الدين
ممكن ربنا يعاقبك في دينك احد السلف عصى ربنا فيقول يا رب كم اعصيك ولا تعاقبني لم اعصيك ولا تعاقبني. فجيء له في المنام فقيل له كم نعاقبك وانت لا تشعر
الم احرمك من لذة مناجاتي؟ الم احرمك من لذة مناجاتي ياها؟ ففعلا افتكر ده انا كنت باصلي بخشوع الخشوع راح فسحب الخشوع دوت نزع الخشوع ده كان عقوبة له على المعصية بس هو ما خدش باله
دي مصيبة في الدين خطيرة اني اتحرمت من لزة الصلاة. اتحرمت من خشوع عند قراءة القرآن قل يا رب لما تبتليني يا رب لو فيه ابتلاء ما يكونش في ديني. ما يكونش في ديني يا رب
طيب يبقى فين؟ هيبقى في الدنيا فبقول بعديها ولا تجعل الدنيا اكبر همنا ولا تجعل الدنيا اكبر همنا. فده الحل. هي مش تبقى في الدين. خلاص يا رب هتبقى في الدنيا. طب ازاي تهون علي في الدنيا
ان يا رب الدنيا ما تبقاش هي اكبر همي لما الدنيا تبقى صغيرة في عيني. ومش هي اكبر همي لو جت فيها مصيبة هتهون علي. وانا اصلا طلبت اليقين. فاجتماع الحاجتين دول. اليقين وان الدنيا
مش اكبر همي ومش مبلغ علمي هيخلي المصيبة تهون واقدر اصبر عليها واحولها لاجر وتنفعني يوم القيامة كمان فبيقول لا تجعل الدنيا اكبر همنا. تبقى مش هي شغلنا الشاغل. لازم اكبر الهم يكون الاخرة
والدنيا هم وقال ما قالش ما تخليهاش هم خالص. اكيد انا الدنيا تهمني بعيش باكل بشرب حياتي فيها. بس هي مش نمرة واحد هي تحت بعد الاخرة خالص وبالتالي لو حصل فيها حاجة باقول بيعزيني ان الحمد لله الاخرة سليمة
كويس جت في الايه في البسيطة. جات في الصغيرة في الدنيا. لكن لو الدنيا عندي هي الكبيرة تحصل مصيبة ما باعرفش اصبر عليها وبالتالي لما عيني بتشوف الدنيا صغيرة او بتشوفها تحت في الاهتمامات
المصيبة فيها بتبقى هينة لا تجعل الدنيا اكبر همنا. ولا مبلغ علمنا يعني غاية العلم. كل علمي في الدنيا بس. ما اعرفش حاجة عن ديني. ما تعلمش ديني. كل ما كل علومي في
دنيوية بس لكن لا اعرف حلال ولا حرام ولا العقيدة ولا بدرس فقه ولا بدرس ولا بتعلم اعمال القلوب ولا بتعارف على ربنا ما ينفعش الدنيا تبقى مبلغ علمك. بعض الناس بيبقى فرحان ان حياته كلها انفقها في دراسات دنيوية وعلوم دنيوية كويس
ما فكرش تعلم دينك ليه فكرتش تنفق وقت لتعلم الدين ليه؟ لا تجعل الدنيا مبلغ علمنا ولا تجعل الدنيا اكبر من ولا مبلغ علمنا ثم قال ولا تسلط علينا من لا يرحمنا
وده مرتبط باول الدعاء المعصية والطاعة الاخر النتيجة بتبان في التسلط الاعداء ممكن ربنا يسلط علينا اللي يزلنا وما يرحمناش. هيكون ده بسبب ايه؟ بسبب تقصيرك في طاعة او افراطك على نفسك في معصية
ربنا بيبتلي العباد بمن لا يرحمهم. وباللي يزلهم لو هم ايه لو هم لم يطيعوه. في الحديث ازا تبايعتم بالعينة وتبعتم ازا وتبعتم اذناب البقر وتركتم الجهاد في سبيل الله
سلط الله عليكم ذلا لا ينزعه عنكم حتى ترجعوا الى دينكم بالتالي الانسان لو حفرت على نفسه المعاصي وترك الطاعة يتسلط عليه من لا يرحمه بيقول يا رب لا تسلط علينا من لا يرحمنا. ازاي انك توفقنا للطاعة وانك تهدينا لترك المعصية؟ وبالتالي تحمينا من العقوبة اللي هي
بتسلط الزلمة والفاجرين والمجرمين اللي لا بيرحمونا واللي كمان بيزلونا وبيأزونا واحنا السبب في كده لان احنا اللي زلمنا الاول. فلو انا ما زلمتش نفسي ربنا يعافيني من انه يتسلط علي زالم. وكزلك نولي بعض الظالمين بعضا
بما كانوا يكسبون. فلا يا رب لو حمتني من ظلم نفسي ان شاء الله تحميني من زلم غيري لي. لا تسلط علينا من لا يرحمنا فكان اول الدعاء مرتبط او باخر اول الدعاء واخر الدعاء بينهم ارتباط جميل وراقي جدا فده يعني معاني
سريعة في آآ الدعاء الرهيب العظيم آآ الجميل ده وفهمنا ليه النبي عليه الصلاة والسلام كان بيخص به اصحابه بل يكاد في كل مجلس قبل ما يقوم يدعي لهم بالدعوة الجميلة ديت. احفزوها وادعوها لاصحابكم وحبايبكم. وفي كل مجلس قبل ما تقوموا ادعوا للناس بالدعوة دي. زي ما ابن عمر
كان بيقول قلما كان رسول الله صلى الله عليه وسلم يجلس مجلسا حتى يدعو لاصحاب هزه الدعوات ياللا نحفزهم تاني. اللهم اقسم لنا من خشيتك ما يحول بيننا وبين معاصيك. ومن طاعتك ما تبلغنا به جنتك. ومن اليقين ما تهون به علينا مصيبات الدنيا
متعنا اللهم باسماعنا وابصارنا وقوتنا ما احييتنا واجعله الوارث منا واجعل ثأرنا على من ظلمنا وانصرنا على من عادانا ولا تجعل مصيبتنا في ديننا. ولا تجعل الدنيا اكبر همنا ولا مبلغ علمنا. ولا تسلط علينا من لا يرحمنا
ربنا يتقبل منا ومنكم صالح الاعمال. السلام عليكم ورحمة الله